paragraph_text: U moderno vrijeme u prirodne znanosti se više ne ubrajaju matematika, logika, statistika, teorija informacije i igara, računalna znanost, umjetna inteligencija i teorijska lingvistika već se one ubrajaju u formalne znanosti, dok su preostale prirodne znanosti podijeljene na dvije velike grane - fizikalne znanosti koje proučavaju neživi, te znanosti o životu koje proučavaju živi svijet. Tako pod fizikalne znanosti ubrajamo fiziku, kemiju, astronomiju, geologiju i slično, dok u znanosti o životu ubrajamo biologiju, biokemiju i genetiku, ali i medicinu, ekologiju, farmaciju pa čak i agrikulturu te prehrambenu tehnologiju.